CELEX: 32012D0622(02)
Language: hu
Date: 2012-06-21 00:00:00
Title: A Bizottság határozata ( 2012. június 21. ) a farmakovigilanciai kockázatfelmérési tanácsadó bizottságba való független tudományos szakértők kinevezése  EGT-vonatkozású szöveg

22.6.2012   
            
            
               HU
            
            
               Az Európai Unió Hivatalos Lapja
            
            
               C 182/9
            
         A BIZOTTSÁG HATÁROZATA
   (2012. június 21.)
   a farmakovigilanciai kockázatfelmérési tanácsadó bizottságba való független tudományos szakértők kinevezése
   (EGT-vonatkozású szöveg)
   2012/C 182/06
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az emberi, illetve állatgyógyászati felhasználásra szánt gyógyszerek engedélyezésére és felügyeletére vonatkozó közösségi eljárások meghatározásáról és az Európai Gyógyszerügynökség létrehozásáról szóló, 2004. március 31-i 726/2004/EK európai parlamenti és tanácsi rendeletre (1) és különösen annak 61a. cikke (1) bekezdésére;
   mivel:
   
               (1)
            
            
               A 726/2004/EK rendelet 61a. cikke (1) bekezdése értelmében a Bizottság kinevez hat független tudományos szakértőt a farmakovigilanciai kockázatfelmérési tanácsadó bizottságba.
            
         
               (2)
            
            
               A 726/2004/EK rendelet 61a. cikke (1) bekezdése kimondja, hogy a Bizottság oly módon nevezi ki a tagokat, hogy az idevágó szakértelem biztosított legyen a bizottságon belül.
            
         
               (3)
            
            
               A Bizottság – a 726/2004/EK rendelet 61a. cikke (1) bekezdésének megfelelően – nyilvános szándéknyilatkozati felhívást tett közzé.
            
         
               (4)
            
            
               A bizottság tagjait egyszer meghosszabbítható, hároméves időtartamra nevezik ki 2012. július 2-ától kezdődően.
            
         
               (5)
            
            
               Amennyiben az e határozattal kinevezett független tudományos szakértő egy adott időponttól kezdve már nem tudja hatékonyan segíteni a Bizottság munkáját vagy lemond megbízatásáról, a Bizottság a megbízatás fennmaradó időtartamára a tartaléklistáról nevezhet ki új tagot a helyére.
            
         ELFOGADTA EZT A HATÁROZATOT:
   1. cikk
   A következő személyeket nevezik ki a farmakovigilanciai kockázatfelmérési tanácsadó bizottságba a 2012. július 2-ától kezdődő hároméves időszakra:
   
               —
            
            
               Jane Ahlqvist RASTAD,
            
         
               —
            
            
               Marie Louise DE BRUIN,
            
         
               —
            
            
               Stephen J. W. EVANS,
            
         
               —
            
            
               Brigitte KELLER-STANISLAWSKI,
            
         
               —
            
            
               Hervé LE LOUET,
            
         
               —
            
            
               Lennart WALDENLIND.
            
         2. cikk
   A következő személyek kerültek a tartaléklistára, érdemeik szerint rangsorolva:
   
               —
            
            
               Thierry TRENQUE,
            
         
               —
            
            
               Michael THEODORAKIS,
            
         
               —
            
            
               Giampiero MAZZAGLIA,
            
         
               —
            
            
               Marie-Christine PERAULT-POCHAT,
            
         
               —
            
            
               Annemarie HVIDBERG HELLEBEK.
            
         
      Kelt Brüsszelben, 2012. június 21-én.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 136., 2004.4.30., 1. o.